Peya Mushelenga

Samuel Abraham Peyavali "Peya" Mushelenga (o o tshotsweng ka Lwetse a rogwa, ngwaga wa 1975 kwa Oshigambo, Ovamboland) ke mopolotiki le mmoki wa kwa Namibia. O rutegile thata, a na le ditlankana di le lesome le botlhano go tswa kwa dikolong tse dikgolwane tsa ithutelo ditiro di le supa 

E le leloko la SWAPO, Mushelenga e ne e le leloko la palamente ya Namibia ya 2005 go tsena Mopitlo a le masome mabedi ngwaga wa 2025. O berekile mo maemong a botona  a le mmalwa, labofelo o berekile e le tona wa botsalano jwa mafatshe go tswa ka Tlhakole a robabongwe 2024 go tsena Mopitlo a le masome mabedi le motso ngwaga wa 2025.

 Botshelo jwa gagwe le thuto 
Peya Mushelenga o tsholetswe kwa Oshigambo kwa kgaolong ya Oshikoto kwa bokone jwa Namibia. O tsene sekolo kwa Oluno go fitlha ka 1992 a fetela kwa go se segolwane sa ithutelo ditiro sa University of Namibia (UNAM).

Mushelenga o na le ditlankana tsa degree di le lesome le botlhano mo botshelong jwa gagwe; pampiri ya dikgang ya New Era e ne e mmitsa morutegi o motona wa Namibia.Kangira, Jairos (4 April 2022). "Mushelenga graduates with second PhD". New Era. O alogile ka:"Mushelenga, Peya". Parliament of Namibia. Retrieved 15 October 2025.

 BA mo go tsa ditso le polotiki, kwa University of Namibia (UNAM) , ka 1995
 BA Honours mo go tsa polotiki ya mafatshe, kwa University of South Africa (UNISA), ka 1997
 MA mo go tsa polotiki ya mafatshe, kwa UNISA, ka 2009
 B Juris,UNAM,2011
 LLB (Honours), UNAM,2014

Mushelenga ke mmueledi wa semolao wa kgotlatshekelo ya Namibia.

 Tsa pereko 
Morago ga degree ya gagwe ya ntlha kwa UNAM, Mushelenga o ne a bereka e le morutabana kwa Nehale ka 1996. O ne a ya go berekela puso go fitlhelela ka 1998, morago a nna leloko la NamPower.

O ne a nna matlhagatlhaga mo mokgatlhong wa baithuti ka dingwaga tsa 1980, morago a nna morulaganyi wa tlhwatlhwa wa lekgotla la banana la SWAPO, a tlhophilwe go nna mo komiting ya legare ya SPYL ka 1997 le 2002.  O ne a sa tswa go etelela pele setlhopha sa baeteledipele ba lekgotla la banana la SWAPO ba le makgolo mabedi le masome a matlhano go ya Sochi Russia, go tsenelela moletlo wa lesome le borobabongwe wa mafatshe wa banana le baithuti, moletlo o o neng o rulagantswe ke World Federstion of Democratic Youth (WFDY) le puso ya Russia.Ka 2002, o ne a tlhophiwa go nna leloko le lennye la komiti ya legare ya SWAPO (a tlhophilwe gape ka 2007 le 2012.)

Mushelenga o ne a nna leloko la palamente ya Namibia ka 2005. Ka 2010, o ne a thapiwa go nna mothusa tona wa mafatshe a sele.Immanuel, Shinovene; Mongudhi, Tileni (20 March 2015). "Costly Democracy". The Namibian. pp. 1–2. Archived from the original on 10 April 2015. Retrieved 15 October 2025 Mo kabakanyong ya palamente o ne a tlhatlosiwa maemo go nna tona wa ditlhabololo tsa ditoropo le magae ka Tlhakole a robabobedi ka 2018.Immanuel, Shinovene; Shapwanale, Ndapewoshali (19 February 2018). "Presidency keeps 3 deputies". The Namibian. pp. 1–2.Chiringa, Kelvin (7 March 2018). "From a village-boy to a minister- Peya Mushelenga". The Villager. Ka Mopitlo a le masome mabedi le motso 2020,Mushelenga o ne a thapiwa go nna tona wa ditlhaeletsanyo le maranyane.Nakatana, Festus (23 March 2020). "Geingob drops Cabinet surprises". New Era. p. 1.

 Botshelo jwa gagwe 
Ka 1980, basireletse ba Aforika Borwa ba ne ba bolaya kgaitsadie Mushelenga ba gobatsa masika a mangwe mo tlhaselong kwa lolwapeng lwa bone kwa Ovamboland.

Buka ya maboko e e bidiwang Nando Na Li Toke, e e kwadilweng ka teme ya Ovambo ya Ndonga, e gatisitswe ke Gamsberg MacMillan ka 1996.Peya Mushelenga Archived 2011-06-11 at the Wayback Machine Namibia Institute for Democracy, 2007

 Metswedi